paragraph_text: Soane je poznat po svojoj izvornoj i osobnoj interpretaciji klasicizma te je jedan od najinovativnijih europskih arhitekata svoga vremena. Njegov arhitektonski stil karakterizira redukcija klasičnih elementa dizajna na njihovu strukturalnu osnovu, zamjena linearnih ornamenata modeliranima, česta upotreba plitkih kupola i spretno oblikovanje unutarnjeg prostora. Time je Soane postavio novu paradigmu u arhitekturi, na mjesto Palladia.